മിസാറോമില് നിന്ന് സ്ഫോടകശേഖരം കണ്ടെടുത്ത സംഭവം എന്ഐഎ അന്വേഷിക്കും സ്ഫോടക വസ്തുക്കള് മ്യാന്മറില് നിന്നെത്തിയതെന്ന് സംശയം അസംമിസോറാം അതിര്ത്തി സംഘര്ഷത്തിനിടെ മിസോറാമില് കഴിഞ്ഞമാസം സ്ഫോടക വസ്തുക്കള് കണ്ടെത്തിയ കേസില് അന്വേഷണത്തിന് എന്ഐഎ. കേന്ദ്ര ആഭ്യന്തര മന്ത്രാലയമാണ് മിസോറാമില് വന് സ്ഫോടക ശേഖരം കണ്ടെടുത്ത സംഭവം എന്ഐഎ അന്വേഷണത്തിന് വിട്ടത്. ജൂണ് 22നാണ് അസം റൈഫിള്സ് മ്യാന്മറില് നിന്ന് കടത്തിക്കൊണ്ടുവന്ന യുദ്ധ ആവശ്യങ്ങള്ക്ക് ഉപയോഗിക്കാവുന്ന വിധത്തില് മാരകമായ സ്ഫോടക വസ്തു ശേഖരം കണ്ടെടുത്തത്. അസം മിസോറം അതിര്ത്തി സംഘര്ഷത്തിന്റെ പശ്ചാത്തലത്തിലാണ് കേസ് എന്ഐഎ അന്വേഷണത്തിന് വിട്ടിരിക്കുന്നത്. മ്യാന്മറില് നിന്ന് മിസോറാമിലേക്ക് കടത്തിയതാണ് ഇത്രയധികം സ്ഫോടക വസ്തുക്കളെന്നാണ് അന്വേഷണ ഉദ്യോഗസ്ഥര് സംശയിക്കുന്നത്. 3000 പ്രത്യേക ഡിറ്റണേറ്ററുകള്, 927 ഇലക്ട്രിക്ക് ഡിറ്റണേറ്ററുകള്, 63 ചാക്ക് സ്ഫോടക വസ്തുക്കള് ഉള്പ്പടെയുള്ള വന് സ്ഫോടക ശേഖരമാണ് പിടിച്ചെടുത്തത്. മ്യാന്മര് ചിന് നാഷണല് ആര്മി പ്രവര്ത്തകര് മ്യാന്മറിലെ പട്ടാളത്തിനെതിരെ സംഭരിച്ച സ്ഫോടക വസ്തുക്കളാണ് അതിര്ത്തി വഴി മിസോറാമില് എത്തപ്പെട്ടതെന്നാണ് നിഗമനം. സംഭവത്തില് രണ്ടുപേരെയാണ് അസം റൈഫില്സ് കസ്റ്റഡിയിലെടുത്തത്. മ്യാന്മറുമായി ദീര്ഘദൂരം അതിര്ത്തി പ്രദേശം മിസ്സോറാമിനുണ്ട്. നിയമവിരുദ്ധമായ ഇത്തരം പ്രവര്ത്തനങ്ങള്ക്ക് ഇത് കാരണമാകുന്നതായി ചൂണ്ടികാണിക്കപ്പെടുന്നു.